**Üllés Nagyközségi Önkormányzat Képviselő-testületének**

**12/2017. (VI.28.)önkormányzati rendelete**

a szociális rászorultságtól függő pénzbeli és természetbeni ellátásokról szóló 3/2015. (III. 25.) önkormányzati rendelet módosítására

Üllés Nagyközségi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. **§**

**A Rendelet 1. § (2) bekezdés a) pontja az alábbi ad) alponttal egészül ki:**

 „ad) Lakásfenntartási települési támogatás hulladékgazdálkodási közszolgáltatási díjkedvezmény igénybevételére**”**

1. **§**

**A Rendelet 4.§-a kiegészül az alábbi 4/A § rendelkezéseivel:**

**„4/A §**

**Lakásfenntartási települési támogatás hulladékszállítási díjkedvezmény igénybevételére**

1. Hulladékgazdálkodási közszolgáltatási díjkedvezményben részesíthető – a hulladék-gazdálkodási közszolgáltatási díj 30%-a mértékékében – a kérelmező
* ha a kérelem benyújtásakor a 70. életévét betöltötte, és
* a díjkedvezményre jogosító ingatlanban a lakcím- és népességnyilvántartás adatai alapján egyedül, életvitelszerűen él, és
* ha a havi nettó jövedelme a kérelem benyújtását megelőző hónapban az öregségi nyugdíj mindenkori legkisebb összegének 400%-át nem haladja meg.
1. A díjkedvezmény csak akkor vehető igénybe, ha a díjfizetésre kötelezett személy a díjkedvezményre jogosító lakásban életvitelszerűen lakik.
2. A díjkedvezmény megállapítására irányuló kérelem az év során bármikor benyújtható. A díjkedvezmény a kérelem benyújtását követő hónap első napjától 1 évre kerül megállapításra.
3. A jogosultnak megállapított díjkedvezmény összegét az önkormányzat a közszolgáltató részére megtéríti.
4. A hulladékgazdálkodási közszolgáltatási díjkedvezményre való jogosultság feltételei évente kerülnek felülvizsgálatra.
5. Meg kell szüntetni a díjkedvezmény folyósítását, ha
6. a közszolgáltató értesítése szerint a kedvezményezett a díjfizetési kötelezettségének nem tesz eleget, az értesítés keltét követő hónap első napjával,
7. a jogosult jogosultsági feltételeiben változás történik, a jogosultsági feltételekben bekövetkezett változást követő hónap első napjával
8. a jogosult elhunyt, az elhalálozás napját követő hónap első napjával.
9. Lakásfenntartási települési támogatásban részesülő hulladékszállítási díjkedvezmény igénybevételére nem jogosult.
10. **§**

Jelen rendelet a kihirdetését követő napon lép hatályba.

Ü l l é s, 2017. június 27.

Nagy Attila Gyula Dr. Borbás Zsuzsanna

 polgármester jegyző

A rendelet kihirdetésének napja:

Üllés, 2017. június 28.

 Dr. Borbás Zsuzsanna

 jegyző